હેડ કોન્સ્ટેબલ મહેશ વિનાયકે રૂ. 200 સ્વીકારી હવે સાચવવા વાહન ચાલકને કહ્યું હતું. આ સમગ્ર ઘટનાનું મોબાઇલમાં રેકોર્ડિંગ કરાયું હતું, જે રેકોર્ડિંગ સોશ્યલ મિડિયામાં ફરતું થયું હતું. જેને પગલે પોલીસ બેડામાં ખળભળાટ મચી જવા પામ્યો હતો. નવસારીના કેટલાક જાગૃત નાગરીકોએ આ વિડિયો જિલ્લા પોલીસવડા ડૉ. ગિરીશ પંડયાને મોકલતાં તેમને આ મામલો ગંભીરતાથી લીધો હતો અને વિડિયોમાં ખુલ્લેઆમ પૈસા લેનાર હેડ કોન્સ્ટેબલ મહેશ વિનાયકને તાત્કાલિક અસરથી ફરજ મોકુફ કર્યા હતા. આ ઘટનાને પગલે લાંચીયા પોલીસ જવાનોમાં ફફડાટ વ્યાપી જવા પામ્યો છે.